# Анатомични термини за местоположение

### от Уикипедия, свободната енциклопедия

ВНИМАНИЕ: Тази статия се нуждае от частичен или цялостен превод. Ако имате познания по използвания език, не се колебайте! Благодарим Ви, че помагате на Уикипедия!

В човешката анатомия и зооанатомията се използват редица термини за описание местоположението на органите и други структури на тялото при билатералните животни. Тези термини са изброени и обяснени тук. В някои случаи терминологията при човешката анатомия може да се различава от тази при общата анатомия (виж по-долу). Някои специфични детайли на човешката анатомия са описани при анатомична позиция.

## [редактиране] Направления

### [редактиране] Обща употреба

Животните обикновено имат един край с глава и уста, а към другия край често принадлежат анусът и опашката. Краят с главата се нарича краниален (черепен), а другият е опашен(каудален). В рамките на главата, рострална се отнася за посоката към края на носа, а противоположната посока отново е опашна.

Повърхността или страната на тялото, която нормално е насочена нагоре, противоположно на посоката на гравитацията, е дорзална страна; противоположната страна, обикновено тази, която е най-близко до земята при ходене на всички крака, плуване или летене, е вентрална страна. Например при гръбначните гръбнакът или нервната хорда е разположена на дорзалната страна на организма. Вимето на кравата е на вентралната страна. Гръбният плавник на делфина е, разбира се, на дорзалната страна.

На крайниците или други израстъци, точка, по-близка до основното тяло, е „проксимална“; по-далечна точка е „дистална“.

Лявата и дясната страна (или на латински: dexter — дясно, и sinister — ляво) се посочват от гледната точка на описваното животно. Ипсилатерално означава от същата страна, а контралатерално — на противоположната страна.

### [редактиране] Употреба в анатомията на човека

В човешката анатомия тялото и частите му винаги се описват, като се приема, че тялото е в анатомична позиция, т.е. изправено.

Части от тялото, които са по-близко до горния край (главата), са „горни“, а тези , които са по-далеч, са „долни“ — горен съответства на краниален, долен — на опашен. Обекти близо до предната страна са „предни“, а такива, които са по-близо до задната страна — „гръбни“, отговарящи съответно на коремни и гръбни.

Понятието „преден“ обаче не трябва да се използва, когато става дума за повечето животни и е особено неправилно за четириноги.

Взето от „http://bg.wikipedia.org../../../%D0%B0/%D0%BD/%D0%B0/%D0%90%D0%BD%D0%B0%D1%82%D0%BE%D0%BC%D0%B8%D1%87%D0%BD%D0%B8_%D1%82%D0%B5%D1%80%D0%BC%D0%B8%D0%BD%D0%B8_%D0%B7%D0%B0_%D0%BC%D0%B5%D1%81%D1%82%D0%BE%D0%BF%D0%BE%D0%BB%D0%BE%D0%B6%D0%B5%D0%BD%D0%B8%D0%B5.html“.

Категории: Текущи преводи | Анатомия

##### Views

- Статия
- Беседа
- Текуща версия

##### Търсене